Ceremoniár

Ceremoniár (niekedy sa používa výraz v skrátenej forme: ceremonár, tiež obradník), je osoba, ktorá má na starosti dodržiavanie ceremónií.

 Ceremoniár v katolíckej cirkvi 
Osoba, ktorá riadi liturgické úkony pri slávnostných bohoslužbách. Má na starosti správne a dôstojné konanie posvätných úkonov (ceremónií), najmä pri obradoch konaných biskupom v katedrálnych chrámoch a pri slávnostiach. Ceremonár môže byť duchovný alebo aj laik, ktorý je dobre oboznámený s liturgiou. Pri pápežskom dvore, pri katedrálach alebo významných chrámoch býva obvykle ustanovený stály ceremoniár.

 Úlohy ceremoniára pri bohoslužbe 
Ceremoniár je povinný zabezpečiť, aby boli liturgické predpisy presne sledované a liturgické oslavy prebiehali pokojne a dôstojne. Je oprávnený s predstaveným chrámu prerokovať liturgické záležitosti. Jeho služba zahŕňa náročnú prípravu, pretože počas bohoslužby koordinuje všetku činnosť osôb pri oltári alebo na mieste bohoslužby. Tí, ktorí konajú bohoslužbu sa musia jeho pokynom podriadiť. Z tohto dôvodu musí celebrantom i všetkým asistujúcim priebeh bohoslužby vysvetliť a poprípade s nimi vykonať nácvik obradu. Je dôležité, aby tiež dokázal inštruovať ostatných ľudí, ktorí nie sú najvyššou mierou do obradov zapojení. S nimi komunikuje priateľsky a ohľaduplne, pretože aj s nimi je vo vzájomnej interakcii. Ak je liturgia príliš náročná môže mať pomocných ceremoniárov.

Najdôležitejšou osobou, o ktorú sa ceremoniár pri vlastnej liturgii stará, je hlavný celebrant.

Odevom ceremoniára pri bohoslužbe je klerika a rocheta (superpelícia), poprípade albu alebo aj iný odev podľa predpisov.

 Významní pápežskí ceremoniári 
 Enrico Dante (19471968)
 Annibale Bugnini (19689. január 1970)
 Virgilio Noè (9. január 19706. marec 1982)
 John Magee (198217. február 1987)
 Piero Marini (17. február 19871. október 2007)
 Guido Marini (1. október 200729. august 2021)
 Diego Giovanni Ravelli (11. október 2021súčasnosť)

 Referencie 

 Zdroj 

Kategória:Katolícka liturgia
Kategória:Náboženské povolania